Bangweulu
Store norske leksikon,Geografi,Verdens geografi,Afrika,Zambias geografi
Bangweulu er en grunn innsjø i nordlige Zambia, cirka 1100 moh. Vannstanden og sjøens utstrekning varierer med nedbøren, med et maksimumsareal på 9800 km2.
Innsjøen danner store våtmarksområder med rikt fugleliv. I fiskesesongen er flere tusen fiskere beskjeftiget. Fiskerne bruker hovedsakelig tradisjonelle fiskemetoder og båter av uthulte trestammer. Den årlige fangstmengden ligger på cirka 12 000–13 000 tonn.Kongos kildeelv Luapula er en avløpselv.David Livingstone var første europeer der i 1868. Les mer i Store norske leksikon Zambia Zambias geografi